Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 182

3. szakasz: Ujjnyomat-adatok 7. Ujjnyomat-adatok átadása 7.1 A Szerződés 9. Cikkének végrehajtása céljából a Felek megteremtik a kölcsönösen hozzáférhető műszaki belépés lehetőségét „automatizált ujjnyomat-azonosító rendszereikhez” (a továbbiakban: „AUAR”). 7.2 A 7.1. pontban említett rendszerek csak a bűncselekmények megelőzésére és nyomozására létrehozott automatizált ujjnyomat-azonosító rendszereket jelentik. A közigazgatási nyilvántartásokban szereplő adatokat nem szabad átadni. 2007/147/II. szám 7.3 Az ujjnyomat-adatok digitalizálása és más Felek számára történő átadása a B.1. Mellékletben leírt „Interfész-ellenőrzési dokumentumban” („Interface Control Document – ICD”) specifikált adatformátumnak megfelelően történhet. Minden Félnek biztosítania kell, hogy a más Felek által átadott adatokat össze lehessen hasonlítani saját AUAR-juk referencia-adataival. 7.4 A Szerződés 9. Cikkében hivatkozott referenciák lehetővé teszik az egy személynek vagy egy esetnek való egyértelmű megfeleltetést, valamint a kérelmező Fél azonosítását. 8. Az eredmények keresése és átadása 8.1 A Felek biztosítják, hogy az átadott ujjnyomat-adatok megfelelő minőségűek az AUAR általi összehasonlításhoz. A megkeresett Fél haladéktalanul, egy automatizált eljárással ellenőrzi az átadott ujjnyomat-adatok minőségét. Amennyiben az adat nem alkalmas az automatizált összehasonlításra, a megkeresett Fél haladéktalanul értesíti erről a kérelmező Felet. 8.2 A megkeresett Fél abban a sorrendben hajtja végre a kereséseket, amilyenben a kéréseket megkapta. A kéréseket 24 órán belül kell feldolgozni, egy teljesen automatizált eljárással. A kérelmező Fél, amennyiben a nemzeti joga ezt megköveteli, kérheti ezen keresések gyorsított végrehajtását. Ezeket a kereséseket a megkeresett Fél haladéktalanul végrehajtja. Ha a megkeresett Félnek fel nem róható okokból a határidő nem tartható, az összehasonlítást haladéktalanul el kell végezni, amint ennek akadályai elhárultak. 8.3 A megkeresett Fél gondoskodik arról, hogy a rendszer képes legyen teljesen automatizált módon haladéktalanul átadni bármilyen „találat” vagy „nincs találat” jelzést a kérelmező Fél számára. Találat esetén átadja az ujjnyomat-adatokat és a Szerződés 9. Cikk (2) bekezdésében említett referenciákat minden ujjnyomatadat-egyezés esetén. 9. Az ujjnyomat-adatok átadására szolgáló kommunikációs hálózat Az ujjnyomat-vonatkozású adatok elektronikus cseréje a Felek közt a „TESTA II” kommunikációs hálózat használatával történik az A.5. Mellékletben rögzített műszaki specifikációknak megfelelően. 10. Az ujjnyomat-adatok automatizált keresésének meghatározása és kapacitásai 10.1 A B.2. Melléklet rögzíti az ujjnyomat-adatok (jelöltek) különböző típusainak ellenőrzésre elfogadott átadásonkénti maximumát. 2007/147/II. szám 10.2 A B.3. Melléklet rögzíti minden Fél esetében az azonosított személyek ujjnyomat-adataira vonatkozó keresések napi maximumát. 10.3 A B.4. Melléklet rögzíti minden Fél esetében az ujjnyomat-nyomok utáni keresési kapacitás napi maximumát.

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes